text: 
  " De mennesker, som finansierer film i Sverige  -  og her tænker jeg
   ikke mindst på det svenske filminstitut  -  tager ikke filmen 
  alvorligt. De ønsker, at film skal være et underholdningsmedie. Jeg 
  fastholder, at filmen har og skal have samme kraft som litteraturen 
  og billedkunsten. Men skal filmen tages alvorligt, må man også 
  beskæftige sig med vigtige emner i film. Det er vel at mærke ikke 
  ensbetydende med, at film skal være kedelige. Det har taget mig lige 
  så lang tid at skabe " Dejlig er jorden " som en hel spillefilm. 
  Hver scene er bygget op i et atelier for at få den helt præcis, " 
  fortæller instruktøren, der er perfektionist, hvad angår komposition og 
  udsagnskraft i hvert billede.
  
  I de femten år siden " Giliap " har han arbejdet med reklamefilm.
  
  " Reklamefilm er ærlige. De giver sig ikke ud for noget, og i den 
  kommercielle film har jeg oplevet større rum til at eksperimentere med
   filmsproget end noget andet sted, " siger han.
  
  
  
  